ཅས་ཐུགས་སྨོན་འཕྲིན་བཅོལ་ཡུན་རིང་བར་མཛད། གཞན་ཡང་སྐུ་
ཚེའི་འགལ་རྐྱེན་ཞི་བ་སོགས་ཀྱི་ཆེད་དུ། ཀློང་རྡོལ་རི་ཁྲོད་དགེ་སློང་དྲུག་དང་།
རིན་ཆེན་གླིང་དགེ་སློང་བརྒྱད་བཅས་སོ་སོ་ནས་བདུན་གཉིས་ཀྱི་རིང་ཚེ་ལྷ་སྐོར་་་་
གསུམ་གྱི་གཟུངས་སྔགས་དང་འབྲེལ་བའི་སྐུ་པར་གྲངས་གསོགས་བགྱིད་རྒྱུའི
དགོས་ཆ་སྩལ་བ་ལྟར་འབུངས་སྒྲུབ་ཞུས་པས་ཁྱོན་སྐུ་བརྙན་འབུམ་ཐེར་དུ་ལོངས་་་
པ་བྱུང་སྣང་ངོ༌།།
དེ་ནས་ཇི་སྐད་དུ། རྗེ་བདག་ཉིད་ཆེན་པོ་ཙོང་ཁ་པའི་གསུང་ལས། གང་ལ་
བརྟེན་ནས་བདེ་བླག་ཏུ། །ཐར་བའི་གྲོང་དུ་བགྲོད་པའི་ཐབས། །བདེ་གཤེགས་
བསྟན་པའི་སྙིང་པོ་མཆོག །སོ་སོ་ཐར་ཅེས་གྲགས་པ་གང༌། །ཞེས་གསུངས་པ་ལྟར།
ལུས་ཅན་རྣམས་ཐར་པ་དང་། ཐམས་ཅད་མཁྱེན་པའི་གྲོང་ཁྱེར་དུ་བདེ་བླག་
བགྲོད་པའི་སྒོ་དམ་པ་ནི་རྒྱལ་བའི་བསྟན་པ་རིན་པོ་ཆེ་ཁོ་ན་ཡིན་ཞིང་། བསྟན་པ་
དེའི་གཞིའམ་རྩ་བའམ། སྙིང་པོར་གྱུར་པ་ནི་སོ་སོ་ཐར་པ་ཉིད་ཡིན་ལ། དེའི་ནང་
ཚན་དགེ་བསྙེན་གྱི་སྡོམ་པ་སྔ་སོར་འབུལ་བཞེས་གྲུབ་ནའང༌། · རབ་ཏུ་བྱུང་བའི་
སྡོམ་པ་ནི་དེ་བས་ཀྱང་ཆེས་མཆོག་ཏུ་གྱུར་པ་ཡིན་ཏེ། དུས་གསུམ་གྱི་སངས་རྒྱས་
རྣམས་ཀྱང་རབ་ཏུ་བྱུང་བའི་རྟེན་ཁོ་ན་ལ་མཆོག་གི་སྤྲུལ་སྐུར་མངོན་པར་རྫོགས་་་་་
406

པར་འཚང་རྒྱ་བའི་ཚུལ་བསྟན་པ་ཤ་དག་ཏུ་ངེས་ན།
བདག་ཉིད་ཀྱང་རྒྱལ་བའི་
བསྟན་ལ་བྱ་བ་རླབས་པོ་ཆེ་མཛད་པ་ལ་ཅི་ནས་ཀྱང་རབ་ཏུ་བྱུང་བའི་སྡོམ་པ་་
་པར་དགོངས་ཤིང་། དགུང་ལོའི་ཚོད་ལ་ཡང་ཕེབས་ཟིན་པས་ན་ཕྱི་
ཤོལ་དུ་མི་བྱ་བར་ད་ལམ་རང་སྒྲུབ་པར་དགོངས་ནས་དེ་དོན་ཀུན་གཟིགས་པཎཊ་་་་
ཆེན་རིན་པོ་ཆེར་སྙན་གསན་སྔ་ཕྱིར་འབུལ་གནང་ལ།
ཧོར་ཟླ་གཉིས་པའི་ཡར་ཚེས་བཅུ་གསུམ་གཟའ་སྐར་འཕྲོད་སྦྱོར་དགེ་ཉིན་་
འབུལ་རྒྱུའི་ཞལ་བཞེས་ལྟར་དེ་གོང་ཚེས་བཅུ་གཅིག་ཉིན་སྐུ་ཞབས་ནོ་མིན་ཧན་
སྟོན་འཁོར་རྭ་སྟོད་བླ་བྲང་དུ་ཕེབས་ནས་གོང་ས་མཆོག་གི་མཇལ་ཕྱག་ཐོག རྟེན་
འབྲེལ་གྱི་སླད་དུ་ལྷ་རྫས་ནང་མཛོད་རྩེཪ་སོན་དང་། སྐྱབས་མགོན་རྒྱལ་བའི་
དབང་པོའི་ཞབས་བརྟན་བདེན་ཚིག་ཀུན་གཟིགས་པཎ་ཆེན་རིན་པོ་ཆེའི་བཀའ་
རྩོམ་མའི་པར་ཕུད།
ཡང་གཟིགས་དཔེ་གཟབས་བྲིས་བཅས་འབུལ་གནང་མཛད།
ཚེས་བཅུ་གཉིས་ཉིན་གཟིམས་ཆུང་ཉི་འོད་དུ་རབ་བྱུང་སྡོམ་བཞེས་ཀྱི་རྟེན་མཆོག་་་
རྣམས་དང་། མཆོད་པ་འབུལ་གཤོམས། ཤོད་གྲྭ་ཁང་དུ་སྟོན་ཆེན་གྱི་སྟ་གོན་
སོགས་ལེགས་པར་བགྱིད་དུ་སྩལ།
ཚེས་བཅུ་གསུམ་སྔ་ཆར་པཎ་ཆེན་ཐམས་ཅད་མཁྱེན་གཟིགས་ཆེན་པོ་ནོར་་་་་་་་
གླིང་བསྐལ་བཟང་ཕོ་བྲང་ནས་རྭ་བ་སྟོད་དུ་ཆིབས་ཞལ་བསྒྱུར་ཏེ་ཉི་འོད་དུ་ཡབ་
སྲས་གསེཪ་ཞལ་མཇལ་མཛོམས་ཀྱིས་མཇལ་དཪ་རྩེ་སྤྲོད་གནང་རྗེས་མཚན་
གཟིམས་ཁང་དུ་ཡུད་ཙམ་ལྷན་རྒྱས་བསྐྱངས། དེ་ནས་ཉི་ཚོད་བདུད་རྩི་མཐུན་
མཚམས་ཀྱི་དུས་ལ་བབ་པ་ན་ཉི་འོད་དུ་ཕེབས་ཏེ། ཀུན་གཟིགས་པཎ་ཆེན་རིན་པོ
མངོ།་
ཆེ་བཞུགས་ཁྲིར་ཞབས་སོར་འཁོད་བསྟུན་གོང་ས་མཆོག་ནས་སྐུ་ཕྱག་སྔོན་དུ་འགྲོ་་་
བས་གསོལ་འདེབས་མཎྜལ་གྱི་ཆེད་དུ་གསེར་སྲང་བཅུ་ལས་གྲུབ་པའི་མཎྜལ་བྱང་་་་
ཞོ་བཅུའི་ཚོམ་བུ་ཅན་སྣ་ལྔའི་སྣེ་མདོགས་དང་བཅས་པ། ཁ་བཏགས་ནང་མཛོད་
རྩེར་སོན། དངུལ་གྱི་འཁོར་ལོ་འདེགས་སྲང་ཉི་ཤུ་ཡོད་པ། དུང་དཀར་དངུལ་
407

གཤོག་མ། བཟང་གོས་རྒྱན་བཞི་དང༌། ཁ་ཐི་ཡུགས་ཡོད་སོགས་དགུ་ཚན་ལྔ་
བཅས་དང་། ཐུབ་དབང་སྟ་ཟུཪ་མ་སོགས་རྟེན་མཆོག་རྣམས་ལའང་སྙན་ཤལ་ན་
བཟའ་སོགས་འབུལ་བར་མཛད་ནས་སྟན་དམའ་བ་ལ་ཞབས་སོར་བཀོད་ནས་
བཞུགས་ཟིན་བསྟུན། དངོས་གཞི་རབ་བྱུང་གི་སྡོམ་པ་སྩལ་བའི་དུས་ལ་བབ་པ་ན་
ཡོངས་རྫོགས་བསྟན་པའི་མངའ་བདག གནས་བརྟན་འདུལ་བ་འཛིན་པ་ཀུན་གྱི་
གཙུག་གི་ནོར་བུ། མཚན་བརྗོད་པར་དཀའ་ཡང་དོན་གྱི་སླད་དུ་སྨོས་ན་པཎ་ཆེན་
ཐམས་ཅད་མཁྱེན་གཟིགས་རྗེ་བཙུན་བློ་བཟང་དཔལ་ལྡན་བསྟན་པའི་ཉི་མ་ཕྱོགས་
ལས་རྣམ་རྒྱལ་དཔལ་བཟང་པོས་མཁན་པོ་དང་། སྡོམ་བརྩོན་ཆོས་ཀྱི་རྒྱལ་པོ་ནོ་
མིན་ཧན་ངག་དབང་འཇམ་དཔལ་ཚུལ་ཁྲིམས་རྒྱ་མཚོས་སློབ་དཔོན། ལས་གྲལ་བ་
རྗེ་རྒྱལ་བ་གཉིས་པའི་རྒྱལ་ཚབ་དགའ་ལྡན་ཁྲི་ཟུར་ཡོངས་འཛིན་རིན་པོ་ཆེ་ངག་་་་་
དབང་སྙན་གྲགས་དཔལ་བཟང་པོ་གཙོ་བོར་བཞུགས།
ཚེ་མཆོག་གླིང་ཡོངས་འཛིན་སྤྲུལ་སྐུ་རིན་པོ་ཆེ་ནས་རབ་བྱུང་ཞུ་བའི་གྲོགས་་
དན་དང་། སེམས་དཔའ་སྤྲུལ་སྐུ་རིན་པོ་ཆེ་ནས་དུས་བསྒོ་བ། ཕུཪ་ལྕོག་སྤྲུལ་སྐུ་
རིན་པོ་ཆེ་ནས་ན་བཟའ་གོས་ཚགས་སློབ་པ། དེ་བྱིངས་ལས་ཀྱི་ཁ་སྐོང་དུ་བྱང་རྩེ་
ཆོས་རྗེ་ངག་དབང་ཆོས་འཕེལ། ཤར་པ་ཆོས་རྗེ་ཡེ་ཤེས་ཐར་འདོད། རྩེ་གཟིམས་
དཔོན་མཁན་པོ་དགེ་སློང་ངག་དབང་བཀྲ་ཤིས། ཕྲན་མཆོད་དཔོན་མཁན་སྤྲུལ་
དགེ་སློང་བློ་བཟང་འཕྲིན་ལས་རྣམ་རྒྱལ། བཀྲ་ཤིས་ལྷུན་པོའི་དཀའ་ཆེན་དགེ་
དུས་
ལེགས་རྒྱལ་མཚན་བཅས་དད་པའི་དགེ་འདུན་གྲངས་ཚང་བའི་དབུས་སུ།
འཁོར་བའི་ལུགས་ཀྱི་དཔྱིད་ཟླ་ར་བའི་ཡར་ངོའི་ཚེས་བཅུ་གསུམ་གྱི་སྔ་དྲོ། ཉི་མའི་
བརྒྱད་ཆ་ཤར་བ། གྲིབ་ཚོད་སྐྱེས་བུ་གཉིས་དང་། རྐང་པ་ཕྱེད་གཉིས་ཀྱི་དུས་སུ་
རབ་བྱུང་དང་དགེ་ཚུལ་གྱི་སྡོམ་པ་རྣམ་པར་དག་པས་ཐུགས་ཀྱི་ཟ་མ་ཏོག་ཡོངས་་་་
སུ་གཏམས་ཏེ། སྔོན་ཟས་གཙང་གི་སྲས་པོ་མཆོད་རྟེན་རྣམ་དག་གི་དྲུང་དུ་རབ་ཏུ་
བྱུང་བ་དང་སྒོ་ཀུན་ནས་མཚུངས་པར་ལྷ་དང་བཅས་པའི་འགྲོ་བ་ཡོངས་ཀྱི་བསོད་་
408

ནམས་ཀྱི་མཆོད་སྡོང་། དྲང་སྲོང་གི་རྒྱལ་མཚན་འཛིན་པ་ཀུན་གྱི་བླ་ན་མངོན་པར་
མཐོ་བའི་དེད་དཔོན་ཆེན་པོར་བཞེངས་ཤིང་། དེ་ཕྲལ་སླར་ཡང་ཐུབ་དབང་སྟ་
ཟུཪ་མཪ་སྙན་ཤལ་མཛོད་བཏགས་སྣ་ལྔ་དང༌། གསེར་ཐུར་སྲང་ལྔ་ཡོད་ཀྱི་མཎྜལ་
སྣ་ལྔའི་འདོགས་ཅན། ། དངུལ་གྱི་བཀྲ་ཤིས་རྫས་བརྒྱད་དང་། རྒྱལ་སྲིད་སྣ་བདུན།
ནང ་རྟེན ་གཞན་རྣམས་ལ་ཡང་ཐུགས་སྨོན་སྙན་ཤལ་སོགས་འབུལ་གནང་དང་།
པ ཎ ་ ཆེ ན ་ ཐ མ ས ་ ཅ ད ་ མཁྱེན་གཟིགས་ཆེན་པོར་ལྷ་རྫས་ནང་མཛོད་རྩེར་སོན།
དངུལ་ཐུཪ་སྲང་ཉི་ཤུ་རྩ་ལྔ་ལས་གྲུབ་པའི་མཎྜལ་མཛོད་བཏགས་སྣ་ལྔའི་འདོགས་་་
ཅན། དངུལ་གྱི་རྫས་བརྒྱད།། གཡང་ཊིའི་ཡུ་ཡེ། གསེར་སྲང་བརྒྱད་ཡོད་ཀྱི་ཐུམས།
རྒྱ་དངུལ་རྟ་རྨིག་མ་བཞི། བཟང་གོས་ཡུགས་ཆེན་ལྔ་བཅས་འབུལ་གནང་དང་།
སྐུ་ཞབས་ནོ་མིན་ཧན་རིན་པོ་ཆེ་དང༌། ཡོངས་འཛིན་ཁྲི་ཟུར་རིན་པོ་ཆེ་རྣམ་གཉིས་
ཀྱིས་གཙོ་མཛད་པའི་ལས་གྲལ་བ་ཆེ་ཆུང་ཚང་མར་གོ་བབ་དང་བསྟུན་པའི་སྐུ་ཡོན་
རྒྱས་པར་བསྟར། དྲུང་སྤྱི་དང་མཚོ་ཆེན་སོ་སོ་ནས་ཀྱང་རྒྱལ་དབང་ཡབ་སྲས་
གཉིས་སོགས་ལ་ལེགས་སྐྱེས་ཀྱི་མཆོད་སྤྲིན་སྤྲོས།
དེ་དག་གྲུབ་རྗེས་ཡབ་སྲས་ལྷན་རྒྱས་ཤོད་གྲྭ་ཁང་དུ་སྟོན་ཆེན་ལ་ཕེབས་བསྐྱོད་
ཀྱིས་བཞུགས་ཁྲིར་ཞབས་སོར་འཁོད་བསྟུན། གཞུང་གནས་ནས་པཎ་ཆེན་ཐམས་
ཅད་མཁྱེན་གཟིགས་ཆེན་པོར་ལེགས་སྐྱེས་ཀྱི་དངོས་འབུལ་སྟར་རྒྱུར་སྐུ་ཞབས་ནོ་་་་
མིན་ཧན་རིན་པོ་ཆེ་ནས་མཎྜལ་གསོལ་འདེབས་ཀྱི་ལྗགས་བཤད་སྔོན་དུ་འགྲོ་བའི་་་
སྒོ་ནས་ལྷ་རྫས་ནང་མཛོད་རྩེར་སོན། རིན་ཆེན་གཉིས་པ་ལས་གྲུབ་པའི་མཎྜལ་སྣེ་
མདོགས་སྣ་ལྔའི་ཆུན་འཕྱང་ཅན། སྐུ་གསུང་ཐུགས་རྟེན། ཞལ་དཀར་དངུལ་
སྟེགས་ཅན། དངུལ་གྱི་བཟེད་ཞལ། སྤྱི་བླུགས། དབུ་པཎ་སྣེ་རིང་། བསྣམས་རུང་
ན་བཟའ་ཆ་ཚང་། བཞུགས་འདིངས། སྟན་དཀར། དངུལ་གྱི་འཁོར་ལོ་སོགས་
མཆོད་ཆས་དུ་མ། གསེར་སྲང་ལྔ་ཡོད་ཀྱི་ཐུམས་གསུམ། རྒྱ་དངུལ་རྟ་རྨིག་མ་རེས་
གཙོས་པའི་བཟང་གོས་ཡུགས་ཡོད་ཀྱི་དགུ་ཚན་བརྒྱ་དང་ཉི་ཤུ་རྩ་གཅིག་བཅས་ཀྱི་་
409

འབུལ་བ་དང་། བཀྲས་ལྷུན་ཞབས་པད་ལ་ཡང་ལྷ་རྫས་ནང་མཇོད། བཟང་གོས་
ཀྱི་འཕྱར་སྟོད། ། དངུལ་དང་ཇ་སོགས་ཀྱི་སྐྱེས་བཟང་སྦམ་མཐོར་བསྟར། དེ་ནས་
གྲལ་འཕྲོས། ཚོགས་ལང༌། གར་རོལ་གྱི་མཆོད་སྤྲིན་སོགས་དང་བཅས་སྟོན་ཆེན་ལ་
དགྱེས་པར་རོལ།
དེ་ནས་སྟེང་གཟིམས་ཆུང་དུ་ཕེབས་ཕྲལ་བཀའ་བློན་བཤད་སྒྲ་འོག་པ་དོན་་
གྲུབ་རྡོ་རྗེ་ནས་བསམ་ཡས་གཙུག་ལག་ཁང་ལེགས་པར་འབྱོངས་པར།
བདག་པོ་ཆེན་པོ་ནས་བཀའ་བློན་ལ་བདག་རྐྱེན་བྱ་དགའ་འཕར་གཟིགས་ཀྱིས་རྨ་་་
གོང་མ་
བྱའི་སྒྲོ་མདོངས་དང་། ཁང་པར་པཎ་བཅས་གསོལ་རས་སྩལ་ཐོབ་ཀྱི་ལེགས་འབུལ་
དུ་ལྷ་རེག མཎྜལ་རྟེན་གསུམ། དངོས་པོའི་འབུལ་སྐྱེས་བཅས་ཕུལ་བར་ཕྱག་
དབང་ཇ་གྲལ་ཐོག་བཀའི་མཚམས་འདྲི་བཅས་ཕེབས། འདི་ཉིན་ཡང་སྟེང་
གཟིམས་ཆུང་གི་རྟེན་མཆོག་རྣམས་དང་། ཤོད་གྲྭ་ཁང་སྦུགས་ཀྱི་རྟེན་གཙོ་ཐུབ་
དབང་། བསེ་ཁྲབ་མགོན་ཁང་དང་བཙན་ཁང་སོགས་དང༌། འོར་སྒྲོལ་མ་ལྷ་ཁང་།
ཇོ་བོའི་སྐུ་འབུམ་སོགས་ཉེ་འཁོར་རྟེན་གནས་ཁག་དང་། ལྷ་ལྡན་ཇོ་ཤཱཀ་རྣམ་
གཉིས་ཀྱིས་གཙོས་པའི་མཆོད་ཁང་ཁག་དང་།
རྩེ་འཕགས་པ་རིན་པོ་ཆེ་དང་།
གསེར་གདུང་རྣམ་བཞི་སོགས་ཚང་མར་མཆོད་པ་སྣ་ལྔ་སྟོང་ཚར། བརྒྱ་ཚར་སོགས་
གྲངས་མང་བ། ཐུགས་སྨོན་སྙན་ཤལ་དང༌། མཆོད་རྫས། སྤྱན་གཟིགས་སོགས་རྒྱ་
ཆེ་བ། སེ་འབྲས་དགའ་གསུམ། རྒྱུད་སྟོད་སྨད། རྣམ་རྒྱལ་གྲྭ་ཚང་། རྭ་བ་སྟོད་
ཚོགས་ཡོངས་བཅས་སོ་སོར་མང་ཇ་བདུན་རེའི་ཐོག འགྱེད་དངུལ་ཊཾ་རེ། སྤྱན་
.
གསལ་སྣེ་གདོང་ཁུལ་རྣམ་རྒྱལ་ལྷ་ཁང་རྟེན་གཙོཪ་སྙན་ཤལ་དང༌། མཆོད་པ་སྣ་ལྔ་
བརྒྱ་ཕྲག ལྷ་ཁང་ཡང་སྟེངས་སུ་གསེར་ཟངས་ཀྱི་གཉྫིར་བཀོད་ལེགས་གསར་
འཛུགས་སོགས་ཆོས་དང་ཟང་ཟིང་གཉིས་ཀའི་སྒོ་ནས་རྣམ་པར་དཀར་བའི་སྒོ་་་་་་
བརྒྱ་དུས་གཅིག་ཏུ་ཕྱེ་བར་མཛད་དོ།།
སྨྲས་པ། གང་སྐུར་འོས་པའི་ཆ་རྐྱེན་དུ་གྱུར་པའི། །བསྣབས་རུང་ན་བཟས་
410

ཡོངས་སུ་ཀླུབས་པ་ན། །ཀེ་ལ་ཤ་ཡི་རྡུལ་བརྩེགས་ལེབ་རྒན་གྱི། །མདངས་འཛིན་
རེག་བྱས་འཁྱུད་པའི་མཛེས་པ་འཕྲོག
།བསྟན་པའི་ཉིན་བྱེད་འགྲོ་བའི་འདྲེན་པ་
དེར། །མཐོན་མཐིང་མདངས་ཀྱིས་མཛེས་པའི་དབུ་སྐྱེས་ཀྱི། །ལན་བུའི་ཟུར་ཕུད་
ཕུལ་བའི་མཛད་པ་འདི། །ཤཱཀྱའི་སྲས་ཀྱི་བརྟུལ་ཞུགས་འཛིན་པའི་བརྡའ། །ངག་
དབང་བློ་བཟང་འཇམ་དཔལ་སྙིང་པོ་ཡི། །བསྟན་འཛིན་ཀུན་གྱི་གཙུག་རྒྱན་ཚུལ་
ཁྲིམས་ཀྱི། །འཕྲིན་ལས་རྒྱ་མཚོའི་མཐར་ཁྱབ་མཚན་གསོལ་དང་། །ལྷན་ཅིག་རྒྱལ་
ཀུན་ཤིས་པའི་མེ་ཏོག་འཐོར། ། །རིམ་བདུན་བསླབ་པའི་ཐོག་མ་དགེ་བསྙེན་གྱི། །
སྡོམ་པས་ཁྱོད་ཐུགས་བུམ་བཟང་འགེངས་པ་ནི།
།རིང་མིན་རབ་ཏུ་བྱུང་བའི་
བསླབ་གཞིའི་ཚུལ། །བཞེས་པའི་དམ་བཅའི་རྨངས་གཞི་བརྟན་པར་གྱུར། །ཚངས་
སྤྱོད་དགེ་འདུན་འདུ་བའི་བསྟི་གནས་སུ། །འཇིགས་མེད་གདོང་ལྔས་ཉེར་བཏེགས་
ཆོས་ཀྱི་ཁྲིར། །ཞབས་ཟུང་རྡོ་རྗེའི་མདུད་རྒྱ་ཉེར་བཀོད་པས། །མགོན་མེད་མགོན་
དང་བཅས་པའི་དཔལ་ལ་སྦྱོར། །ཕྱོགས་འདིར་འཁོད་པའི་ཡིད་ཅན་མ་ལུས་པ། །
དགའ་དང་འདྲེས་པའི་ཚོར་བས་མྱོས་བཞིན་པར། །ཟང་ཟིང་བདོག་པའི་དངོས་པོ་
གྲངས་མེད་པ། །ཡབ་སྲས་དགྱེས་པའི་མཆོད་སྤྲིན་ཉིད་དུ་སྤེལ། །དེ་ལྟའི་དགེ་
ལེགས་ཕུང་བོར་མངོན་བཞེངས་ཀྱང༌། །ད་དུང་སྔོན་བྱོན་བདེ་བར་གཤེགས་ཀུན་
།གཟིགས་ནས་དོན་དེ་
གྱིས། །རབ་ཏུ་བྱུང་བའི་རྟེན་ཉིད་ཆེས་བསྔགས་པར།
ཐུགས་ལ་སེམས་པར་གྱུར། །བསྟན་ལ་སྨན་པའི་མཛད་པ་དེ་འདྲ་བ། །ཕྱི་བཤོལ་
དབང་དུ་བཞག་པ་མི་རིགས་པར། །ཡོངས་སུ་དགོངས་ནས་བསྟན་པའི་ཉི་མ་ཆེར། །
ཡང་ཡང་གསོལ་བ་འདེབས་ལ་བརྩོན་པར་མཛད། །ཡོངས་རྫོགས་བསྟན་པའི་
མངའ་བདག་མཆོག་ངེས་ཀྱང༌། །ལེགས་སོའི་དབྱངས་ཀྱིས་བསྔགས་ཤིང་རིང་མིན་
ཉིད། །ཉེ་བ་འཁོར་དང་རྟ་ཐུལ་ཚུལ་མཚུངས་པའི། །འདུལ་འཛིན་
་གསེར་རིའི་
འཕྲེང་བའི་དབུས་དག་ཏུ། །བརྗེ་བ་རྣམ་གསུམ་ཆོ་ག་ལ་གནས་པའི། །བར་མ་རབ་
ཏུ་བྱུང་བའི་ཚུལ་ཁྲིམས་དང༌། །བསླབ་ཚིགས་སྔ་མ་དགེ་ཚུལ་དངོས་པོ་ཡིས། །གང་
411

ཁྱོད་ནོར་བུ་རྒྱལ་མཚན་རྩེ་མོར་བཀོད། །གསེར་གྱི་ལྷུན་པོར་ལི་ཁྲིའི་མདངས་
འཛིན་པའི། །མཐུན་མཚམས་སྤྲིན་གྱིས་དཀྲིགས་ལྟར་གང་གི་སྐུ།
།ངུར་སྨྲིག་
མདངས་ཅན་བླ་གོས་ཉེར་ཀླུབ་པས། །ཐུབ་པའི་དྲང་སྲོང་དབུས་ན་ཆེས་ཆེར་
།དེ་ཚེ་ཆོས་དང་ཟང་ཟིང་འདུ་ལོང་གིས། །འཁོར་ཡུགས་ཉིན་དང་
འཕགས།
མཚན་དུ་འདའ་གྱུར་པས། །མཉན་ཡོད་རྒྱལ་བྱེད་ཚལ་དེ་བསིལ་ལྡན་དུ། །འཕོས་
སམ་གཉིས་པ་ཞིག་ཅེས་འཕྱང་མོ་ཉུག །དེ་ལྟར་ཡ་མཚན་བླ་ན་མཐོ་བའི་གདུགས། །
འཁོར་ཡུགས་ཁྱོན་དུ་བསྒྲེངས་པའི་གྲིབ་བསིལ་གྱིས། །སྙིགས་མའི་ཚ་བའི་གདུང་བ་
ཀུན་བཅིལ་ནས། །བསྐལ་བཟང་ཐོག་མའི་ལང་ཚོ་བརྟས་པར་གྱུར། །ཅེས་པ་ནི་
བར་སྐབས་ཀྱི་ཚིགས་སུ་བཅད་པའི་འཕྲེང་བའོ།།
༈ སྐབས་འདིར་བོད་བཞུགས་ཨམ་བན་རྣམ